மண்ணச்சநல்லூர் வட்டம், கல்பாளையம் மஜரா, தெற்கு ஈச்சம்பட்டி கிராமத்தை சேர்ந்த 12 நபர்களுக்கு நத்தம் வீட்டுமனைப்பட்டா, மனவளர்ச்சி குன்றிய 3 மாற்றுத்திறனாளிகளுக்கு தலா ரூ.1,500க்கான மாதாந்திர பராமரிப்பு உதவித்தொகைக்கான ஆணைகள் என 191 பயனாளிகளுக்கு ரூ.4,51,500 மதிப்பில் பல்வேறு நலத்திட்ட உதவிகள், பல்வேறு ஆணைகளை கலெக்டர் ராஜாமணி வழங்கினார். குறைதீர்க்கும் நாள் கூட்டத்தில் மாவட்ட வருவாய் அலுவலர் சாந்தி, சமூக பாதுகாப்பு திட்ட தனித்துணை ஆட்சியர் மற்றும் மாவட்ட ஆட்சியரின் நேர்முக உதவியாளர் (பொது) (பொறுப்பு) பழனிதேவி, மாற்றுத்திறனாளி நல அலுவலர் ரவிச்சந்திரன் மற்றும் அனைத்துத் துறை அரசு அலுவலர்கள், பொதுமக்களும் கலந்து கொண்டனர்.